রাঁচিতে ইতিহাস! রোহিতের ৩ ছক্কায় ভেঙে চুরমার পাক তারকার রেকর্ড

ওয়েব ডেস্ক: রাঁচিতে ৩ ছক্কা হাঁকিয়ে আন্তর্জাতিক ওডিআই ক্রিকেটে নতুন ইতিহাস (World Record) লিখলেন রোহিত শর্মা (Rohit Sharma)। হিটম্যান এখন একদিনের ক্রিকেটে সবথেকে বেশি ছয়ের অধিকারী। দক্ষিণ আফ্রিকার (India Vs South Africa) বিরুদ্ধে প্রথম ওডিআই ম্যাচে তিনি ছাপিয়ে গেলেন পাকিস্তানের কিংবদন্তি অলরাউন্ডার শাহিদ আফ্রিদির রেকর্ডকে। রোহিতের ঝুলিতে এখন ৩৫২টি ছক্কা। সেই সুবাদে তিনি এই তালিকার শীর্ষে।

এতদিন ওডিআই ক্রিকেটে সবথেকে বেশি ছক্কা হাঁকানোর (Most Sixes In ODI Cricket) নজির ছিল পাকিস্তানের শাহিদ আফ্রিদির (Shahid Afridi) নামে। তবে এবার পাক তারকার সেই রেকর্ড ভেঙে ফেললেন ভারতের এই বিশ্বজয়ী অধিনায়ক। একদিনের আন্তর্জাতিক ক্রিকেটে আফ্রিদি মোট ৩৫১টি ছয় মেরেছেন। ৩৫৩টি ছক্কা মেরে তাঁকে ছাপিয়ে এবার এক নম্বরে উঠে এলেন হিটম্যান।

আরও পড়ুন: রাসেলকে ছাড়ল না KKR! অবসর নিতেই দেওয়া হল নতুন পদ

আন্তর্জাতিক ওডিআই ক্রিকেটে সর্বাধিক ছক্কার তালিকা

(১) রোহিত শর্মা – ৩৫৩

(২) শাহিদ আফ্রিদি – ৩৫১

(৩) ক্রিস গেইল – ৩৩১

(৪) সনৎ জয়সূর্য – ২৭০

(৫) মহেন্দ্র সিং ধোনি – ২২৯

এদিকে রাঁচিতে দক্ষিণ আফ্রিকার বিরুদ্ধে প্রথম একদিনের ম্যাচে টসে হেরে প্রথমে ব্যাটিং করতে নেমেছে ভারত। শুরুতে যশস্বী জলদি আউট হলেও পরে স্কোরবোর্ডের হাল ধরেন বিরাট কোহলি এবং রোহিত শর্মা। ১৩৬ রানের পার্টনারশিপ হয় ‘রো-কো’ জুটির মধ্যে। এই প্রতিবেদন লেখা অবধি কোহলি দাঁড়িয়ে সেঞ্চুরির দোরগড়ায়। রোহিত খেলেছেন, ৫১ বলে ৫৭ রানের ইনিংস।